CELEX: 62009TO0069
Language: hu
Date: 2010-10-05
Title: A Törvényszék (első tanács) 2010. október 5-i végzése. # Provincie Groningen és Provincie Drenthe kontra Európai Bizottság. # Megsemmisítés iránti kereset - ERFA - A támogatás csökkentéséről szóló, és a kifizetett összegek részleges visszatérítését elrendelő határozat - Regionális közigazgatási egység - A közvetlen érintettség hiánya - Elfogadhatatlanság. # T-69/09. sz. ügy

A Törvényszék (első tanács) 2010. október 5‑i végzése – Provincie Groningen és Provincie Drenthe kontra Bizottság
      (T‑69/09. sz. ügy)
      „Megsemmisítés iránti kereset – ERFA – A támogatás csökkentéséről szóló és a kifizetett összegek részleges visszatérítését elrendelő határozat – Regionális közigazgatási egység – A közvetlen érintettség hiánya – Elfogadhatatlanság”
      Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – A Bizottság valamely tagállamnak címzett, az Európai Regionális Fejlesztési Alapból nyújtott támogatás csökkentéséről szóló
         és a kifizetett összegek részleges visszatérítését előíró határozata – Az említett támogatás kedvezményezettjeiként megjelölt regionális közigazgatási egységek által indított kereset – Közvetlen érintettség hiánya – Elfogadhatatlanság (EK 230. cikk, negyedik bekezdés) (vö. 30–34., 37–39., 41–42., 45., 53–54. pont)
      
      Tárgy
      
         
               Az Európai Regionális Fejlesztési Alapból nyújtott azon támogatás csökkentéséről szóló, 2008. december 11‑i C (2008) 8355
                  bizottsági határozat részleges megsemmisítése iránti kérelem, amelyet eredetileg a 2. célkitűzéshez tartozó, a hollandiai
                  Groningen és Drenthe régióra vonatkozó, 97.07.13.003. sz. egységes programozási dokumentum keretében az 1997. május 26‑i C (1997) 1362
                  bizottsági határozat hagyott jóvá.
               
            Rendelkező rész
      1)         A Törvényszék a keresetet, mint elfogadhatatlant, elutasítja.
      2)         A Törvényszék a Provincie Groningent és a Provincie Drenthét kötelezi a költségek viselésére.